बोले राहुल- हमारी सरकार आई तो अमेरिकी रोजगार के लिए यूपी आएंगे

भ्रष्‍टाचार पर

यूपी सरकार पर

राहुल गांधी ने अपने भाषण में यूपी की सपा सरकार पर भी जमकर हमला किया। राहुल ने कहा कि जब सपा सरकार सत्‍ता आई थी, तो उसने बीस घंटे बिजली देने का वादा किया था। हम यहां राजीव गांधी विद्युतीकरण परियोजना के तहत खंभे लगा रहे हैं। ये खंभे कौन लगा रहा है, ये खंभे केंद्र में बैठी यूपीए सरकार लगा रही है। हम बिजली भले ही आपको न दे पाएं, लेकिन अपना काम कर दिया है।

महिलाओं पर

राहुल ने अपनी रैली में महिला सशक्तिकरण की भी बात की। उन्‍होंने कहा कि हम महिलाओं और आम आदमी को ताकत देने वाले हैं। हम महिलाओं के सशक्तिकरण के लिए बिल लाना चाहते हैं, मैं चाहता हूं कि संसद में विधानसभा में महिलाएं देश का प्रतिनिधित्‍व करें, लेकिन विपक्ष हमें हमारा काम करने नहीं देता है।

युवाओं पर

कांग्रेस उपाध्‍यक्ष ने कहा कि आज ज्‍यादातर मैन्‍युफैक्‍चरिंग चीन में होती है। घडि़यां, कैमरा सबसे ज्‍यादा वहीं बनता है। उन्‍होंने कहा कि हम चाहते हैं कि देश के युवाओं को शक्ति मिले और भारत निर्माण के क्षेत्र में चीन को चुनौती दे। राहुल ने कहा कि अगर युवा, हर धर्म और जाति के लोग एक साथ आए, तो इस प्रदेश में बदलाव आएगा।

रोजगार पर

राहुल ने कहा कि एक बात सच है कि मार्केटिंग में भाजपा के लोग आगे हैं, लेकिन काम हमने सबसे ज्‍यादा किया है। हमने दिल्‍ली से लेकर चेन्‍नई, चेन्‍नई से लेकर मुंबई और मुंबई से लेकर कोलकाता बिजनेस कॉरिडोर बनाया है। रेल के लिए कॉरिडोर और उद्योगों के लिए कॉरिडोर बनाया है। जिससे कि लाखों लोगों को रोजगार मिलेगा।

रैली में मौजूदा भीड़ पर

रैली में आई भीड़ से राहुल गांधी संतुष्‍ट नजर आए। जब एक पत्रकार ने उनसे पूछा कि रैली को देख कर उन्‍हें क्‍या लग रहा है, तो उन्‍होंने कहा कि बहुत बड़ी रैली थी। राहुल ने कहा कि आगे देखिए, बहुत मजा आने वाला है।

फोटो: प्रतापगढ़ में रैली को संबोधित करते राहुल गांधी

आगे पढ़ें: शिवसेना के बहाने मोदी पर साधा निशाना